# Anna Netrebko

### De Viquipèdia

Anna Yuryevna Netrebko , (Анна Юрьевна Нетребко en rus) (18 de setembre de 1971 a Krasnodar, Rússia) és una cantant soprano russo-austríaca. És coneguda per la seva delicada veu, la seva bona tècnica musical i la seva bellesa física. La revista Time l'ha escollit com una de les 100 personalitats més influents de l'any 2007.

Començà la seva carrera artística en el Teatre Mariinski de Sant Petersburg (seu de l'Òpera Kirov), on cridà l'atenció del director d'orquestra Valery Gergiev i en conseqüència fou el seu mentor musical. Guiada per Gergiev, debutà al Mariinsky com Sussana a Les noces de Fígaro. Seguí cantant papers destacats amb l'Òpera Kirov, incloent Amina de La sonnambula, Pamina de La flauta màgica, Rosina a Il barbiere di Siviglia, i Lucia de Lucia di Lammermoor.

El 1995, amb 24 anys, debutà als Estats Units, com Ludmila, de l'òpera de Mijaíl Glinka Ruslan i Ludmila, a l'Òpera de San Francisco. Després d'una reeixida representació, es convertí en una freqüent cantant convidada a San Francisco. També aparegué en altres ciutats estatunidenques i és coneguda com una aclamada intèrpret de papers operístics russos, com Ludmila, Natasha (Guerra i pau), etc. Netrebko ha tingut reeixides incursions en el repertori belcantista i romàntic, com Gilda a Rigoletto, Musetta a La Bohème i Giuletta a I Capuleti e i Montecchi.

El 2002, Netrebko debutà al Metropolitan Opera com Natasha, a l'estrena en el Met de Guerra i pau. El mateix any cantà la seva primera Donna Anna al Festival de Salzburg, dirigida per Nikolaus Harnoncourt.

El seu repertori incloïa el 2003, interpretacions de Violetta a La Traviata de Munic, el rol titular de Lucia di Lammermoor a l'Òpera de Los Ángeles, i Donna Anna a la Royal Opera House, Convent Garden. Aquest any també fou el llançament del seu primer àlbum: Opera Arias, que es convertí en un dels clàssics més venuts de l'any. El seu segon àlbum, Sempre Libera, es llançà l'any següent. Cantà un Roméo et Juliette molt valorat amb Rolando Villazón, amb qui també ha interpretat L'elisir d'amore el 2005. El mateix any, aparegué com Violetta Valéry a La Traviata del Festival de Salzburg, dirigida per Carlo Rizzi.

La veu de Netrebko és notable per tenir tant la suavitat i flexibilitat d'una soprano lírica i la ressonància i obscur timbre d'una soprano lírico-spinto. Té una tessitura molt àmplia, sent capaç d'arribar al Mi bemoll alt de soprano, i fins i tot fa més aguts.

El març de 2006, Netrebko sol·licità ser ciutadana austríaca, rebent-la a finals de juliol. D'acord amb una entrevista a les notícies setmanals austríaques, viurà en Viena i Salzburg. Això ha provocat polèmica a Rússia.

Actuà conjuntament amb el tenor Plácido Domingo i Rolando Villazón el juliol de 2006, amb motiu del Mundial d'Alemanya.

## [edita] Enllaços externs

Pàgina oficial

Obtingut de "http://ca.wikipedia.org../../../a/n/n/Anna_Netrebko_e183.html"

Categories: Sopranos | Russos | Austríacs | Cantants d'òpera

##### Views

- Article
- Discussió
- Revisió actual

##### Cerca

##### En altres llengües

- Česky
- Deutsch
- English
- Español
- Eesti
- Suomi
- Français
- Italiano
- Polski
- Português
- Русский
- Türkçe
- 中文